ไอแบงก์ขย่ม ชูดอกเบี้ยสูง ไล่ล่าเงินฝาก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — อิสลามแบงก์ ล่าเงินฝากอ่อยผลตอบแทนสูงลิ่ว จ่ายเป็นรายเดือน 
รายงานข่าวจากธนาคารอิสลามแห่งประเทศไทย (Ibank) แจ้งว่า ธนาคารได้ออกแคมเปญเพื่อระดมเงินฝากด้วยการเพิ่มทางเลือกให้กับลูกค้าที่ต้องการออมเงิน และตอบสนองความต้องการของลูกค้าเงินฝากที่ต้องการความคล่องตัวในการออมเงิน ด้วยเงินฝากประจำตามหลักมุดอรอบะฮ์ (อัล อะมีน) แบบมีระยะเวลา เริ่มตั้งแต่วันที่ 7 ก.พ.30 เม.ย.นี้ ซึ่งผู้ฝากต้องเปิดบัญชีขั้นต่ำ 1 หมื่นบาท โดยจะได้รับผลตอบแทนเป็นรายเดือนแบบ Indicative Rate แบ่งสัดส่วนระหว่างธนาคารกับลูกค้า โดยเงินฝากที่มีระยะเวลา 4 เดือน อัตราผลตอบแทนที่คาดว่าจะได้รับ 2.5% ระยะเวลาฝาก 7 เดือน อัตราผลตอบแทน 2.75% ระยะเวลาฝาก 12 เดือน อัตราผลตอบแทน 3% ระยะเวลาฝาก 24 เดือน อัตราผลตอบแทน 3.25% ระยะเวลาฝาก 36 เดือน อัตราผลตอบแทน 3.5%
สำหรับลูกค้าที่ต้องการความคล่องตัวในการออมเงิน สามารถเลือกฝากเงินกับโปรโมชันเงินฝากออมทรัพย์ Ibank ซึ่งเป็นเงินรับฝากตามหลักมุดอรอบะฮ์ ระยะเวลา 12 เดือน ได้รับผลตอบแทนเป็นรายเดือนแบบ Indicative Rate ในสัดส่วน 26 : 74 หรือปีละ 1.5% ด้วยการเปิดบัญชีขั้นต่ำ 1 หมื่นบาท เริ่มตั้งแต่วันที่ 10 ก.พ.30 เม.ย.นี้